pythainlp/thai_wikipedia_clean_20230101 huggingface dataset:
ขบวนการพลังมหัศจรรย์ โอเรนเจอร์ ออกอากาศทุกวันศุกร์เวลา 17:30 น. - 17:55 น. ทางสถานีโทรทัศน์ทีวีอาซาฮิในประเทศญี่ปุ่น
ในประเทศไทย โอเรนเจอร์เคยออกอากาศทาง ช่อง 7 ในชื่อ ขบวนการ โอเรนเจอร์ เมื่อช่วงปี พ.ศ. 2542 ออกอากาศทุกวันอาทิตย์ เวลา 07.20 น. และเคยจำหน่ายรูปแบบวีดีโอและวีซีดี ซึ่งผลิตโดยบริษัท วิดีโอสแควร์ จำกัด และ บริษัท อีวีเอส เอ็นเตอร์เทนเมนท์ จำกัด
ภาษาเอเอสพีดอตเน็ต
วัดพระศรีรัตนมหาธาตุวรมหาวิหาร
วัดพระศรีรัตนมหาธาตุ หรือที่คนส่วนใหญ่เรียกกันว่า "วัดใหญ่" เป็นพระอารามหลวงชั้นเอก ชนิดวรมหาวิหาร ตั้งอยู่ที่ถนนพุทธบูชา ริมฝั่งแม่น้ำน่านด้านทิศตะวันออก ตรงข้ามกับศาลากลางจังหวัดพิษณุโลก เป็นที่ประดิษฐานพระพุทธชินราช พระพุทธรูปที่ได้รับการยกย่องว่าสวยงามที่สุดในประเทศไทย
วัดพระศรีรัตนมหาธาตุวรมหาวิหาร เป็นวัดที่มีประวัติยาวนานมาตั้งแต่สมัยกรุงสุโขทัย มีสถาปัตยกรรม ศิลปกรรม และประติมากรรมที่งดงามยิ่ง ถือได้ว่าเป็นมรดกทางศิลปวัฒนธรรมอันล้ำค่าของเมืองพิษณุโลก
วัดพระศรีรัตนมหาธาตุวรมหาวิหาร ไม่มีหลักฐานว่าสร้างขึ้นเมื่อใด สันนิษฐานว่าสร้างขึ้นก่อนสมัยสุโขทัย และเป็นพระอารามหลวงมาแต่เดิม เพราะได้พบหลักฐานศิลาจารึกสุโขทัยมีความว่า "พ่อขุนศรีนาวนำถมทรงสร้างพระทันตธาตุสุคนธเจดีย์" ...
ส่วนในพงศาวดารเหนือกล่าวไว้ว่า " ในราวพุทธศักราช ๑๙๐๐ พระเจ้าศรีธรรมไตรปิฎก (พระมหาธรรมราชาที่ 1) เป็นพระมหากษัตริย์ครองกรุงสุโขทัย ทรงมีศรัทธาเลื่อมใสในบวรพุทธศาสนาเป็นอย่างยิ่ง ทั้งยังได้ทรงศึกษาพระไตรปิฎกและคัมภีร์ศาสนาอื่น ๆ จนช่ำชองแตกฉาน หาผู้ใดเสมอเหมือนได้ยาก พระองค์ได้ทรงสร้างวัดพระศรีรัตนมหาธาตุ ในฝั่งตะวันออกของแม่น้ำน่าน มีพระปรางค์อยู่กลาง มีพระวิหาร ๔ ทิศ มีพระระเบียง ๒ ชั้นและทรงรับสั่งให้ปั้นหุ่นหล่อพระพุทธรูปขึ้น ๓ องค์ เพื่อประดิษฐานเป็นพระประธานในพระวิหารทั้ง ๓ หลัง"
ต่อมาเมื่อ ปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้า ฯให้ยกขึ้นเป็นพระอารามหลวงชั้นเอก ชนิดวรมหาวิหาร เมื่อ พ.ศ. 2458 ปัจจุบันจึงมีชื่อเต็มว่า วัดพระศรีรัตนมหาธาตุวรมหาวิหาร
โบราณสถานและโบราณวัตถุภายในวัด.
พระวิหารหลวงประดิษฐานพระพุทธชินราช.
พระวิหารพระพุทธชินราช เป็นวิหารทรงโรง เป็นที่ประดิษฐานพระพุทธชินราช ซึ่งนับถือกันว่า เป็นพระพุทธรูปที่งดงามที่สุดองค์หนึ่งในโลก ตัวพระวิหารสร้างมาตั้งแต่สมัยกรุงสุโขทัย และได้รับการบูรณะให้มีสภาพดีมาตลอดจนถึงสมัยปัจจุบัน พระวิหารหลังนี้จึงเป็นสถาปัตยกรรมสมัยกรุงสุโขทัยที่มีความสง่างามสมส่วน และยังคงสภาพสมบูรณ์ดีที่สุดแห่งหนึ่งของไทย
ในพระวิหารหลวงมีบานประตูประดับมุก 2 บานคู่ กว้าง 1 เมตร สูง 4.50 เมตร เป็นบานประตูประดับมุกโบราณที่งดงามที่สุดแห่งหนึ่ง ตัวบานประตูมุกสร้างขึ้นใหม่เมื่อ พ.ศ. 2299 รัชสมัยสมเด็จพระเจ้าอยู่หัวบรมโกศ และได้ทรงนำบานประตูไม้แกะสลักเดิมไปถวายเป็นบานประตูพระวิหารพระแท่นศิลาอาสน์
พระเหลือ.
หลังจากสร้างพระพุทธชินราช พระพุทธชินสีห์ และพระศรีศาสดาแล้ว พระยาลิไทรับสั่งให้ช่างนำเศษทองสัมฤทธิ์ที่เหลือนำมารวมกันหล่อพระพุทธรูปปางมารวิชัย ขนาดเล็ก หน้าตัก กว้าง 1 ศอกเศษ เรียกชื่อพระพุทธรูปนี้ว่า “พระเหลือ”เศษทองยังเหลืออยู่อีกจึงได้หล่อพระสาวกยืนอยู่ 2 องค์ ส่วนอิฐที่ก่อเตาสำหรับหลอมทองในการหล่อพระพุทธรูป นำมารวมกันบนชุกชี (ฐานชุกชี) พร้อมกับปลูกต้นมหาโพธิ์ 3 ต้นลงบนชุกชี เรียกว่า โพธิ์สามเส้า ระหว่างต้นโพธิ์ได้สร้างวิหารน้อยขึ้นมา 1 หลัง อัญเชิญพระเหลือกับสาวกเข้าไปประดิษฐานอยู่ เรียกว่า พระเหลือ
พระวิหารพระเจ้าเข้านิพพาน.
วิหารพระเจ้าเข้านิพพาน เป็นวิหารขนาดกลางตั้งอยู่ทางทิศใต้ของวิหารพระพุทธชินราชนอกเขตระเบียงคต ภายในประดิษฐานหีบปิดทอง(สมมุติ)บรรจุพระบรมศพองค์สมเด็จพระสัมมาสัมพุทธเจ้า ทำด้วยศิลาตั้งอยู่บนจิตรากาธานประดับด้วยลวดลายลงรักปิดทองร่องกระจกสวยงาม ที่ปลายหีบมีพระบาททั้งสองยื่นออกมา และบริเวณด้านหน้า หรือด้านท้าย หีบพระบรมศพ มีพระมหากัสสปะเถระ นั่งนมัสการพระบรมศพ ซึ่งนับว่าเป็นโบราณวัตถุที่สำคัญของวัดพระศรีรัตนมหาวรวิหาร โดยผู้สร้างถือคติว่าเป็นการจำลองสังเวชนียสถานของพระพุทธเจ้า คาดว่ามีเพียงแห่งเดียวในประเทศไทย
พระวิหารพระอัฏฐารส.
บริเวณหลังวิหารพระพุทธชินราช มีพระอัฎฐารส ซึ่งเป็นพระพุทธรูปยืนปางห้ามญาติสูง 18 ศอก (ประมาณ 10 เมตร) สร้างในสมัยเดียวกับพระพุทธชินราช ในราว พ.ศ. 1800 เดิมประดิษฐานอยู่ในวิหารใหญ่แต่วิหารได้พังไปจนหมด เหลือเพียงเสาที่ก่อด้วยศิลาแลงขนาดใหญ่ 3 – 4 ต้น และเนินพระวิหารบางส่วน เรียกว่า “เนินวิหารเก้าห้อง” ในปัจจุบันกรมศิลปากรได้ทำการบูรณะขุดแต่งทางโบราณคดีในบริเวณที่เรียกว่า “เนินวิหารเก้าห้อง” ซึ่งขุดพบฐานพระวิหารเดิมและพระพุทธรูปวัตถุโบราณจำนวนหนึ่ง
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้ทรงนิพนธ์ไว้ว่า "นมัสการพระพุทธชินราชแล้ว ดูธรรมมาสน์เทศน์ ธรรมาสน์สวด ดูเรือนแก้ว แลสิ่งทั้งปวงเหล่านี้ ล้วนเป็นของดีอย่างเอก ไม่เคยพบไม่เคยเห็น"
สมเด็จพระเจ้าบรมวงศ์เธอ กรมพระยาดำรงราชานุภาพ ได้ทรงกล่าวถึงวัดพระศรีรัตนมหาธาตุวรมหาวิหารไว้ว่า " เป็นวัดใหญ่และเป็นวัดที่สำคัญกว่าวัดอื่นในเมืองพิษณุโลก มีพระมหาธาตุอยู่กลางเห็นจะสร้างตั้งแต่สุโขทัยเป็นราชธานี หากแต่ซ่อมแซมมาหลายครั้งหลายสมัย"
สแกนดิเนเวีย
สแกนดิเนเวีย (; เดนมาร์กและ; นอร์เวย์, แฟโร และ; ; ) เป็นภูมิภาคทางภูมิศาสตร์และประวัติศาสตร์ มีศูนย์กลางอยู่ที่คาบสมุทรสแกนดิเนเวียในยุโรปเหนือ มาจากชื่อเดิมว่า มณฑลสกาเนียน (Scanian Province) ประเทศในกลุ่มสแกนดิเนเวีย ได้แก่ สวีเดน นอร์เวย์ และเดนมาร์ก อาจรวมถึงประเทศอื่น ๆ ในกลุ่มนอร์ดิก เช่น ไอซ์แลนด์ ฟินแลนด์ จากความสัมพันธ์ใกล้ชิดทางประวัติศาสตร์และวัฒนธรรม
ในทางภาษาและวัฒนธรรม นิยามของสแกนดิเนเวียอาจขยายไปถึงดินแดนที่เคยมีการพูดภาษานอร์เวย์โบราณและดินแดนที่มีการพูดภาษากลุ่มเจอร์แมนิกเหนือ ดังนั้น ในทางภาษาและวัฒนธรรม สแกนดิเนเวียจึงรวมถึงประเทศไอซ์แลนด์และหมู่เกาะแฟโร
นอกจากนี้ ในทางประวัติศาสตร์และวัฒนธรรม สแกนดิเนเวียอาจรวมถึงฟินแลนด์ จากการที่ฟินแลนด์เป็นส่วนหนึ่งของสวีเดนมายาวนาน ถึงแม้ว่าฟินแลนด์จะมีความเกี่ยวข้องทางวัฒนธรรมกับชาติสแกนดิเนเวียอื่น ๆ แต่ชาวฟินแลนด์มีเชื้อชาติและภาษาแบบฟินโน-ยูกริก ซึ่งมีลักษณะของทั้งยุโรปตะวันตกและตะวันออก
ถึงแม้ว่าความหมายของสแกนดิเนเวียอาจขึ้นอยู่กับบริบท "กลุ่มนอร์ดิก" นั้นหมายถึงนอร์เวย์ สวีเดน เดนมาร์ก ฟินแลนด์ และไอซ์แลนด์ รวมถึงหมู่เกาะแฟโร กรีนแลนด์ และหมู่เกาะโอลันด์ ซึ่งมีความคล้ายคลึงกันทั้งในด้านการเมืองและด้านวัฒนธรรม
แบทเทิ่ลเสตเดียม ดี.โอ.เอ็น.
ผ่องศรี วรนุช
ผ่องศรี วรนุช เป็นศิลปินแห่งชาติ นักร้องเพลงลูกทุ่ง ได้รับฉายาว่า ราชินีลูกทุ่ง(คนแรก) เกิดเมื่อวันที่ 5 มิถุนายน พ.ศ. 2482 ที่อำเภอมโนรมย์ จังหวัดชัยนาท ในวัยเยาว์ ได้เรียนหนังสือที่โรงเรียนวัดแก่นเหล็ก เมื่ออายุ 15 ปี ได้เริ่มทำงานกับละครเร่คณะคุณหนู โดยเป็นเด็กรับใช้ ก่อนจะได้ร้องเพลงสลับฉากจนได้เป็นนางเอกของคณะ และเริ่มอาชีพนักร้องเมื่อปี พ.ศ. 2498 จนโด่งดังในฐานะนักร้องและประสบความสำเร็จสูงสุดในอาชีพการทำงานในช่วงปี พ.ศ. 2502 ถึงปี พ.ศ. 2523 และได้รับการยกย่องเชิดชูเกียรติเป็นศิลปินแห่งชาติสาขาศิลปะการแสดง (นักร้องลูกทุ่ง) ประจำปีพุทธศักราช 2535
ผ่องศรี วรนุช มีผลงานเพลงที่เป็นปรากฏการณ์ต่อวัฒนธรรมเพลงลูกทุ่งเป็นจำนวนมาก ด้วยน้ำเสียงที่เป็นเอกลักษณ์ เสียงโทนสูง เช่น ด่วนพิศวาส, กอดหมอนนอนหนาว, วิมานในฝัน, น้อยใจรัก, ภูเก็ต, น้ำตาเมียหลวง, ลืมเสียเถิด, ฝากดิน, สาวเหนือเบื่อรัก, ฝนหนาวสาวครวญ เป็นต้น
ผ่องศรี วรนุช ยังถือเป็นศิลปินต้นแบบของนักร้องลูกทุ่งหญิงไทยเป็นจำนวนมาก เช่น พุ่มพวง ดวงจันทร์, บุปผา สายชล, สุนารี ราชสีมา เป็นต้น
ผ่องศรี วรนุช เป็นบุตรีของ พ่อฉาก กับ แม่เล็ก วรนุช มีชื่อเล่นว่า กุ้งแห้ง เริ่มต้นการร้องเพลงจากที่ได้ไปอยู่ละครเร่คณะของหนู สุวรรณประกาศ ละครเรชื่อดังจากเพชรบุรี ตอนแรกเป็นคนรับใช้ในคณะและฝึกไปก่อน ด้วยฐานะที่บ้านยากจน เลยขอแม่ว่าจะมาหากินถ้าไม่มีที่ดินไม่มีบ้านจะไม่ขอย้อนกลับไปขอไปตายเอาดาบหน้า เพราะตอนนั้นนอนแพไม่มีบ้านไม่มีที่ดิน จนอยู่ในคณะละครเร่มาปีกว่า จนได้ขึ้นร้องเพลงจากนั้นก็มีคนนำของกินของใช้มาให้ โดยที่ไม่ต้องซื้อเอง แต่เส้นทางไม่ได้โรยด้วยกลีบกุหลาบเมื่อ โดนตบปางตายเพราะเกิดความอิจฉาริษยากันในคณะ แต่เรื่องราวก็จบด้วยดี เพราะ ผ่องศรี ไม่ได้เอาเรื่อง
ต่อมาในปี 2502 ผ่องศรี วรนุช เริ่มเข้าสู่วงการผลงานอย่างเป็นทางการ โดยได้ร้องเพลง ไหนว่าไม่ลืม แก้กับ สุรพล สมบัติเจริญ เลยทำให้เธอเป็นที่รู้จักและมีชื่อเสียงขึ้นมาอย่างรวดเร็ว จากนั้นก็มีผลงานต่อมาอย่างต่อเนื่อง และมีเพลงฮิตมากมาย อาทิ ด่วนพิศวาส, กอดหมอนนอนหนาว, วิมานในฝัน, น้อยใจรัก, ภูเก็ต, น้ำตาเมียหลวง, ลืมเสียเถิด, ฝากดิน สาวเหนือเบื่อรัก, ฝนหนาวสาวครวญ จนได้ชื่อว่าเป็น ราชินีลูกทุ่งคนแรกของเมืองไทย
ชีวิตครอบครัว ผ่องศรี วรนุช เคยใช้ชีวิตอยู่กับ เทียนชัย สมยาประเสิรฐ นักร้องนักแต่งเพลงลูกทุ่งชื่อดัง ก่อนที่จะแยกทางกัน จากนั้นได้มาใช้ชีวิตอยู่กินกับ ราเชนทร์ เรืองเนตร นักดนตรีชื่อดัง จน ราเชนทร์ เสียชีวิตไปเมื่อ พ.ศ. 2541 โดยไม่มีทายาท และบั้นปลายของชีวิตนั้น ผ่องศรี วรนุช ตั้งใจไว้ว่าจะรับงานเป็นครั้งคราว และช่วยกิจกรรมงานการกุศลและสาธารณประโยชน์ ซึ่งเจ้าตัวได้ สร้าง พิพิธภัณฑ์ ผ่องศรี วรนุช เพื่อจัดแสดงประวัติความเป็นมา และรางวัลทรงเกียรติยศที่ได้จากการเป็นนักร้อง โดยเปิดให้ผู้ที่สนใจศึกษาเรื่องราวในอดีตได้เข้าชมฟรีย่านพุทธมณฑล สาย 5
ขบวนการอนาคต ไทม์เรนเจอร์
ขบวนการอนาคต ไทม์เรนเจอร์ หรือในชื่อภาษาญี่ปุ่น มิไรเซ็นไต ไทม์เรนเจอร์  เป็นละครโทคุซัทสึชุดของซูเปอร์เซ็นไตซีรีส์ ลำดับที่ 24 ออกอากาศทางสถานี ทีวีอาซาฮี ทุกวันอาทิตย์ เวลา 7.30 - 8.00 น. ตามเวลาประเทศญี่ปุ่น ออกอากาศครั้งแรกเมื่อวันที่ 13 กุมภาพันธ์ ค.ศ. 2000 จนถึงวันที่ 11 กุมภาพันธ์ ค.ศ. 2001 มีจำนวนตอนทั้งหมด 51 ตอน
ไทม์เรนเจอร์เป็นผลงานที่อยู่ในช่วงครบรอบ 25 ปีของซูเปอร์เซ็นไตซีรีส์ ซึ่งในช่วงครบรอบได้มีการเปิดตัวโลโก้ของซีรีส์เข้ามาปรากฏในช่วงไตเติ้ลเพลงเปิดเรื่อง
ในปี ค.ศ. 3000 โลกที่มีวิวัฒนาการรุดหน้าไปอย่างรวดเร็ว พร้อมๆกับการค้นพบวิทยาการ "ไทม์แมชชีน" เมื่อ 10 ปีที่แล้ว ที่สามารถย้อนเวลาไปแก้ไขอดีตได้ จึงทำให้ก่อกำเนิด สำนักงานตำรวจเวลา เพื่อป้องกันไม่ให้อาชญากรใช้ไทม์แมชชีนในทางที่ผิด
ในระหว่างที่ตำรวจกำลังพาอาชญากร ดอน โดรุเนโร เข้าเรือนจำลอนเดอร์อยู่นั้น จู่ๆเรือนจำลอนเดอร์ได้ถูกโจมตีเสียหายอย่างหนัก และทำให้เรือนจำลอนเดอร์ถูกย้ายข้ามมิติ ด้วยฝีมือของเกียน (ซึ่งในเรือนจำนั้นมีนักโทษคดีอาญา อยู่จำนวนมาก) ทำให้นักเรียนตำรวจต่างถูกเรียกตัวเพื่อมารับภารกิจการจับกุมครั้งนี้ ซึ่งบุคคลที่ถูกเลือกประกอบไปด้วย ยูริ ,อายาเสะ,โดมอน และ ชิออน
ทั้ง 4 คน ได้เดินทางพร้อมกับผู้กองริวยะ ด้วยไทม์ชิฟ เพื่อเดินทางไปยังปีค.ศ. 2000
เมื่อมาถึงปีค.ศ. 2000 ทั้ง 4 คนกลับถูกสมุนของโดรุเนโร หลอกใช้ โดยที่ผู้กองริวยะที่พาไปด้วยนั้น แท้จริงแล้วคือ "รีร่า" โจรสาวพันหน้า ในขณะที่สถานการณ์ย่ำแย่อยู่นั้น อาซามิ ทัตสึยะ ได้เข้ามาช่วย แต่เนื่องจากมีใบหน้าที่ละม้ายคล้ายผู้กองริวยะ จึงทำให้มีการเข้าใจผิด กว่าจะปรับความเข้าใจก็ทำให้ทัตซึยะ เจ็บตัวไปไม่น้อย
ทัตสึยะ หาทางช่วยเหลือและให้กำลังใจกับทั้ง 4 คน จนในที่สุด ทัตสึยะ ได้เช่าอาคารสำนักงาน และเปิดเป็น สำนักงาน "ทูมอโร่รีเซิร์ช" เพื่อใช้ในการสืบเสาะค้นหาคดีต่างๆ และรับงานทุกอย่าง โดยที่ใช้ความสามารถของทุกๆ คนให้เป็นประโยชน์
ขบวนการอนาคตไทม์เรนเจอร์.
กลุ่มขบวนการที่มาจากสำนักงานตำรวจกาลเวลาในศตวรรษที่ 30 โดยทั้ง 4 คนมาจากช่วงยุคอนาคต มีเพียงทัตสึยะที่เป็นบุคคลในยุคปัจจุบัน โดยปกติทำงานอยู่ที่สำนักงานทูมอโร่รีเซิร์ช โดยทำงานรับจ้างต่างๆ ทั่วไป
ในเรื่อง ช่วงที่ประกาศแนะนำตัวสมาชิก 5 คนนั้นได้เรียกว่า ไทม์เรนเจอร์ ไม่มีคำว่า ขบวนการอนาคต ขึ้นต้น
การอออกอากาศ.
ขบวนการอนาคต ไทม์เรนเจอร์ ออกอากาศทุกวันอาทิตย์ เวลา 7.30 - 8.00 น. ทางสถานี ทีวีอาซาฮี
ในส่วนประเทศไทย ลิขสิทธิ์ในการจำหน่ายเป็นของบริษัท ทีไอจีเอ (TIGA) ในช่วงแรกได้ทำรูปแบบม้วนวิดีโอ (VHS) โดยได้ถูกวางจำหน่ายในรูปแบบเช่าและวางจำหน่ายในช่วงที่ออกอากาศในประเทศญี่ปุ่นในขณะนั้น แต่ว่ากลับทำได้เพียงแค่ 5 ม้วน (10 ตอน) เนื่องจากมีการเปลี่ยนแปลงผู้จัดจำหน่ายระหว่างบริษัททีไอจีเอและโรส ทำให้ยุติการวางจำหน่ายชั่วคราว ซึ่งในขณะนั้นก็ได้นำขบวนการคอสมิก กิงกะแมนมาวางจำหน่ายแทนไทม์เรนเจอร์ จนกระทั่งได้กลับมาผลิตอีกครั้งเมื่อปี พ.ศ. 2544 โดยครั้งนี้ได้วางจำหน่ายในรูปแบบวีซีดี ซึ่งมีโรสวิดีโอเป็นผู้จัดจำหน่าย ซึ่งได้ลงครบทุกตอนยกเว้นตอนที่ 51 ที่ไม่ได้ถูกนำพากย์ไทย โดยยังคงใช้ทีมงานของบริษัททีไอจีเอเช่นเดิม ตามเงื่อนไขที่ทางทีไอจีเอได้ตั้งเอาไว้ นอกจากนี้ได้ออกอากาศทาง สถานีวิทยุโทรทัศน์กองทัพบกช่อง 5 ในรายการบ้านการ์ตูน เมื่อปี พ.ศ. 2545 ออกอากาศทุกวันศุกร์เวลา 18:00 น. แต่ภายหลังจากที่โรสก็ได้ลิขสิทธิ์ ขบวนการอนาคต ไทม์เรนเจอร์ VS โกโกไฟว์ ได้มีการเปลี่ยนแปลงส่วนของนักพากย์และบทแปลซึ่งแตกต่างกับของทีไอจีเอ
ขบวนการหมัดสรรพสัตว์ เกคิเรนเจอร์
ขบวนการจอมยุทธสรรพสัตว์ เกคิเรนเจอร์  เป็นละครโทรทัศน์โทคุซัทสึ จากละครชุดซูเปอร์เซ็นไตซีรีส์ ลำดับที่ 31 ของประเทศญี่ปุ่น ออกอากาศครั้งแรกเมื่อวันที่ 18 กุมภาพันธ์ ค.ศ. 2007 จนถึงวันที่ 10 กุมภาพันธ์ ค.ศ. 2008 ทางสถานี ทีวีอาซาฮี ทุกเช้าวันอาทิตย์ เวลา 7.30-8.00 น. มีจำนวนตอนทั้งหมด 49
ในประเทศไทย ลิขสิทธิ์ในการจัดจำหน่าย เกคิเรนเจอร์ (ฉบับทีวีซีรีส์) คือ โรส มีเดียแอนด์เอนเตอร์เทนเมนต์ โดยใช้ชื่อว่า ขบวนการจอมยุทธสรรพสัตว์ เกคิเรนเจอร์ และออกอากาศทาง สถานีโทรทัศน์กองทัพบกช่อง 5 ในช่วงแรกนั้นออกอากาศในรายการ แก๊งการ์ตูน ทุกเช้าวันเสาร์ เวลา 7.30-8.00 น โดยเริ่มฉายในวันเสาร์ที่ 17 ตุลาคม พ.ศ. 2552 ถึงวันที่ 18 กันยายน พ.ศ. 2553 และได้ออกอากาศในรายการแก๊งการ์ตูนทุกวันเสาร์เวลา 7.30-8.00 น. ของช่วงที่ 3
ปีค.ศ. 2007 มิคิ ที่ได้เป็นเลขาผู้บริหาร สาขาญี่ปุ่น ได้รับภารกิจในการปกป้องกำไล 3 ห่วง จาก รินจูเคน อาคุงาตะ สำนักวิชาจูเคนที่ชั่วร้ายโดยริโอเป็นผู้ก่อตั้งโดยการใช้วิชาต้องห้ามในการคืนชีพศพให้มีชีวิตอีกครั้ง , มิคิ ได้ประสพอุบัติเหตุจนเครื่องบินตกลงไปในป่าแห่งหนึ่ง และได้รับการช่วยเหลือจาก กันโด จาง เด็กหนุ่มชาวป่าที่ชื่นชอบการเล่นมวยปล้ำกับหมีแพนด้า แม้จะได้รับการช่วยเหลือจากชาวป่าแต่กลับต้องสูญเสียกำไล 3 ห่วงไป และยังทำให้จาง บาดเจ็บ จนต้องนำจางไปรักษาตัวที่บริษัท SCRTC
เมื่อจางฟื้นขึ้นมา ด้วยความแปลกถิ่นทำให้จางสนใจและตื่นเต้นกับสิ่งแปลกใหม่รอบๆตัว จนทำให้เกิดความวุ่นวายขึ้นมา, อุซาคิ รัน หญิงสาวที่เข้าสำนักเพื่อต้องการหนีการแต่งงานแบบคลุงถุงชน และความวุ่นวายของจางทำให้รบกวนการฝึกของ ฟุคามิ เร็ตสึ น้องชายของโก ที่เข้าสำนักบีสต์อาร์ตตามคำชวนของมิคิพร้อมกับต้องการตามหาพี่ชายคนเดียวของเขา จาง สนใจในพลังจูเคนของเร็ตสึ และ รัน เข้าแต่ยังไม่ทันที่จะได้ฝึก จางต้องเข้ามาพัวพันกับการต่อสู้กับศัตรูที่ต้องการใช้วิชาจูเคนในการยึดครองโลก โดยที่ สัมผัสที่ 6 ของจางรับรู้ถึงการปรากฏตัวของอาคุงาตะ และด้วยสัมผัสที่ 6 ของจาง เป็นเหตุให้มาสเตอร์ ซาฟู เลือกจางเป็นเกคิเรนเจอร์ โดยที่เร็ตสึและรัน ต่างไม่เห็นด้วยกับการกระทำของมาสเตอร์ ซาฟูแต่ทำอะไรไม่ได้เนื่องจากชะตาลิขิตได้ถูกกำหนดไว้ตั้งแต่ต้น และ ด้วยความบังเอิญที่มิคิ ได้เจอกับจาง ลูกชายที่หายสาบสูญไปของแดน ทำให้มาสเตอร์ ซาฟู จงใจที่จะเลือกจางเป็นเกคิเรนเจอร์
ภายหลังจากการเป็นเกคิเรนเจอร์ จางต้องปรับตัวกับการดำรงชีวิตแบบมนุษย์ทั่วไปและยังต้องเรียนรู้ภาษา แม้ว่าเขาจะรู้คำ ไวยากรณ์ง่ายๆก็ตาม แต่เนื่องด้วยการที่อาศัยในป่าเป็นเวลานานและอุบัติเหตุในวัยเยาว์ ทำให้การเรียนรู้ของจางจึงบกพร่องในบางจุด แต่ในที่สุดสามารถฝ่าฟันปัญหาดังกล่าวได้พร้อมกับความจริงอันน่าเศร้าที่จางต้องแบกรับชะตากรรมอย่างหลีกเลี่ยงไม่ได้
ศัตรูของเกคิเรนเจอร์.
รินจูเคน อาคุงาตะ.
ในอดีต มีครอบครัวสงบสุข แต่วันนึงตอนไปเที่ยวเกิดเหตุฝนตกในป่า ครอบครัวถูกมุเก็นริว(หลง)ฆ่าตาย ตนที่กลัวรอดตายกับรู้สึกอยากเก่งขึ้น ถูกมาสเตอร์ซาฟู(พบเข้า)เก็บเลี้ยงดูกับคือศิษย์ของเกคิจูนเคน แต่ฝักใฝ่พลัง อยากเป้นที่ 1 คือโค่นดันให้ได้ แต่สู้แพ้ตลอด จึงลุ่มหลงย้ายข้างไปรินจูเด็น สู้ชนะโก แล้วไปท้าดันสู้ตัดสิน ซึ่งตนชนะ แต่ดันบาดเจ็บก่อนมาสู้กับตน ซึ่งตนไม่ได้อยากชนะแบบนี้ ก่อนดันตายบอกถึงลูกชายจะมาแก้แค้น ตนเสียใจที่สู้ชนะดันไม่ได้ด้วยมือตัวเอง จึงไปปลุกศพ(รินชิ/รินรินชิ)ขึ้นมา ตั้งตนเป็นเจ้าสำนักรินจูเคน.อาคุงาตะ นับแต่นั้น เพื่อรอคอยลูกของดันมาตัดสินกัน
ถูกใจพลังแฝงของจาง ที่เหมือนกับดัน พอฝึกกับเคนมะทั้ง 3 จึงเริ่มรู้ถึงโดรินกิกับพลังธรรมชาติ จนรู้ว่าจางคือลูกของดัน พอ 3 เคนมะตาย ตนถูกหลงล่อให้เป็นเก็นจูโอ หลังสู้ตัดสินแพ้จาง เกิดคลั่งเพราะพลังของเก็นจูโอในตัว พอรู้ว่าทั้งชีวิตถูกหลงปั่นหัวเพื่อสนุก ก็เสียใจมาก แต่ถูกจางเตือนสติจึงเข้าใจถึงความหมายของชีวิตว่า มีเมเลยู่เคียงข้างเสมอมา
มีช่วงนึงตอนติดอดีตความจำเสื่อม เล่นเป็นผัวเมียกับเมเล่ช่วงนึง
เมเล่เสียชีวิตอีกครั้งจากบังการโจมตีของมุเกนริวในตอนที่ 48
ช่วงเวลาที่สร้างเรื่องป่วนเพื่อความสนุก ได้สร้างทัพเกนจูเคน คือผู้นำเบื้องหลัง กับแบ่งร่างความเป็นอมตะออกไป คือซันโย(ส่วนไร้ความฉลาด) คือ แม้จะตายไป จนเหลือเซลล์เดียว แต่ถ้าได้รับพลังชีวิตอมตะจากซันโยก็คืนชีพได้เสมอ แต่ถ้ารวมตัวกับซันโยจะกลายเป็นร่างจริงคือมุเกนริว
เคนมะ.
ในสมัยที่เป็นศิษย์ของบรูซะ อี ตนถูกรับเลือกคือผู้สืบทอดคนใหม่ แต่ถูกหลงปั่นหัวบอกความจริงว่า แท้จริงชาฟูถูกรับเลือกก่อน แต่ปฏิเสธไป ตำแหน่งผู้สืบทอดจึงตกมาสู่ตน แต่ตนไม่ยอมรับกับแนวคิดของชาฟู(ชาฟูเห็นว่ามาคุเก่งกว่าจึงสละสิทธิ์) จึงนำคาตะกับราเงคุไปฆ่าบรูซะ อี ก่อตั้งริวจูเคนขึ้นมานับแต่นั้น
พระยาวันพฤกษ์พิจารณ์ (ทองคำ เศวตศิลา)
พระยาวันพฤกษ์พิจารณ์ (ทองคำ เศวตศิลา) 22 มิถุนายน พ.ศ. 2422 – 4 เมษายน พ.ศ. 2510 ปลัด กรมป่าไม้ นักพฤกษศาสตร์ นักวิชาการป่าไม้ ผู้ริเริ่มปลูกสวนป่าไม้สักของประเทศไทย ผู้จัดตั้งกองป่าไม้ภาคใต้
ชีวิตในเยาว์วัยและการศึกษา.
พระยาวันพฤกษ์พิจารณ์ เกิดที่กรุงเทพฯ เป็นบุตรชายคนโตของนายเฮนรี อาลาบาศเตอร์ชาวอังกฤษ ข้าราชการในพระบาทสมเด็จพระจุลจอมเกล้าเจ้าอยู่หัว และคุณเพิ่ม อาลาบาสเตอร์ มีน้องชายร่วมมารดา 1 คนคือ พระยาอินทราธิบดีสีหราชรองเมือง (ทองย้อย เศวตศิลา)
นายเฮนรี บิดาถึงแก่อนิจกรรมเมื่อ พ.ศ. 2427 เมื่อพระยาวันพฤกษ์พิจารณ์มีอายุได้เพียง 5 ขวบ ทั้งสองพี่น้องไม่ได้รับมรดกใด ๆ จากบิดาจึงมีชีวิตในวัยเด็กที่ยากลำบาก ในขณะเรียนหนังสืออยู่ในกรุงเทพฯ มารดาได้ย้ายไปอยู่ต่างจ้งหวัด จึงอาศัยอยู่กับญาติบ้าง ผู้อื่นบ้าง ในบางครั้ง เวลาขึ้นชั้นเรียนใหม่ก็ต้องหยุดเรียนเพื่อเพื่อไปเร่ขายดินสอหินสำหรับเขียนกระดานชนวนเพื่อนำเงินมาซื้อเสื้อผ้าและหนังสือสำหรับขึ้นเรียนชั้นใหม่ เมื่อมีเงินพอแล้วจึงกลับเข้าไปเรียนใหม่
อย่างไรก็ดี พระยาวันพฤกษ์พิจารณ์สามารถจบหลักสูตรในขณะนั้นโดยสอบไล่ได้ประโยค 2 ได้เป็นที่ 1 ได้รับการจารึกชื่อในแผ่นหินที่โรงเรียนพระตำหนักสวนกุหลาบในพระบรมมหาราชวัง จากนั้นก็ได้เข้าเรียนวิชาทำแผนที่ และสอบไล่ได้เป็นที่ 1 อีก ได้เป็นครูแผนที่ ต่อมาสอบชิงทุนไปเรียนวิชาการป่าไม้ที่ประเทศอินเดียและเป็นคนไทยคนแรกที่สอบวิชาการป่าไม้ได้สำเร็จ กระทั่งได้รับพระราชทานสัญญาบัตรเป็น หลวงวันพฤกษ์พิจารณ์ เมื่อวันที่ 21 มิถุนายน พ.ศ. 2448 หลังจากรับราชการในกรมป่าไม้ได้ 10 ปี พระยาวันพฤกษ์พิจารณ์ก็ได้ขอลาราชการไปศึกษาต่อด้านพฤกษศาสตร์ที่ประเทศอังกฤษด้วยทุนส่วนตัวและก็เป็นนักเรียนไทยที่สำเร็จวิชาพฤกษศาสตร์เป็นคนแรกเช่นกัน
พระยาวันพฤกษ์พิจารณ์ได้กลับเข้ารับราชการในกรมป่าไม้ อีกครั้งหนึ่งและได้ย้ายไปเป็นเจ้าพนักงานป่าไม้ภาคภูเก็ต และเจ้าพนักงานป่าไม้ภาคนครศรีธรรมราช ตั้งแต่ก่อน พ.ศ. 2460
การรวบรวมพรรณไม้ไทยและการจัดตั้งหอพรรณไม้.
ในช่วงเวลาระหว่าง พ.ศ. 2455 – พ.ศ. 2463 พระยาวันพฤกษ์พิจารณ์ซึ่งเป็นนักพฤกษศาสตร์ของกรมป่าไม้ด้วย ก็ได้รวบรวมพันธุ์ไม้ของไทยจากภาคต่างๆ ของประเทศ โดยเฉพาะทางภาคเหนือและภาคใต้เพื่อทำเป็น ”หอพรรณไม้” โดยเก็บตัวอย่างได้ประมาณ 1,200 หมายเลข ปัจจุบันยังเก็บรักษาไว้ที่หอพรรณไม้กรมอุทยานแห่งชาติ สัตว์ป่า และพันธุ์พืช (BKF) และตัวอย่างซ้ำถูกส่งไปเก็บที่ หอพรรณไม้คิว (K) ในประเทศอังกฤษ
การเรียบเรียงตำราพรรณไม้.
นอกจากได้ชื่อว่าเป็นผู้หนึ่งที่มีส่วนบุกเบิกด้านพฤกศาสตร์ที่เป็นคนไทยในการรวบรวมพรรณไม้และการจัดตั้งหอพรรณไม้ (Herbarium) ของกรมป่าไม้ขึ้นดังกล่าวมาแล้ว พระยาวันพฤกษ์พิจารณ์ก็ยังได้เป็นผู้เรียบเรียงหนังสือ “พรรณไม้ไทย” (List of Common Trees and Shrubs in Siam, 1923 ) ซึ่งจัดเป็นตำราพันธุ์ไม้เล่มแรกของไทยในปี พ.ศ. 2466
การริเริ่มปลูกสวนป่าต้นสัก.
ในด้านการป่าไม้ พระยาวันพฤกษ์พิจารณ์ ได้ทำการทดลองปลูกสวนสักเมื่อปี พ.ศ. 2449 ตามแบบที่พม่าใช้ได้ผลมาแล้วโดยวิธีหยอดเมล็ดลงหลุมและอาศัยความร่วมมือจากชาวไร่ เมื่อการทดลองครั้งแรกได้ผลดี จึงได้มีการขยายการปลูกสร้างสวนป่าไม้สักเพิ่มขึ้นในระยะต่อมา
พระยาวันพฤกษ์พิจารณ์ได้รับเกียรติจากนักพฤกษศาสตร์ต่างประเทศในการใช้ชื่อท่านตั้งชื่อวิทยาศาสตร์ให้ถึง 6 ชนิดด้วยกัน
การดำเนินชีวิตและบั้นปลายชีวิต.
มหาอำมาตย์ตรีพระยาวันพฤกษ์พิจารณ์สมรสกับคุณหญิงขลิบ วันพฤกษ์พิจารณ์ (ขลิบ บุนนาค ธิดา เจ้าพระยาสุรพันธ์พิสุทธิ์ (เทศ บุนนาค) มีบุตรธิดา 3 คน คือ
นอกจากนี้พระยาวันพฤกษ์พิจารณ์ยังมีบุตรธิดากับภริยาอื่นอีก 12 คน รวมเป็น 15 คน
พระยาวันพฤกษ์พิจารณ์เป็นผู้มีความซื่อสัตย์สุจริตและซื่อตรงต่อหน้าที่เป็นอย่างยิ่ง ไม่เป็นผู้มักใหญ๋ไฝ่สูง แม้จะได้รับพระราชทานบรรดาศักดิ์เป็นพระยา มหาอำมาตย์โต๊ะทอง กาทองเป็นคนแรกในกรมป่าไม้ ก็มิได้มีฐานะร่ำรวยและไม่ได้รับตำแหน่งสูงสุดตามควร แต่ท่านก็มีความพอใจและสั่งสอนลูก ๆ ให้มีความซื่อสัตย์สุจริตและให้ทำความดีไว้เสมอ
พระยาวันพฤกษ์พิจารณ์ถึงแก่อนิจกรรมเมื่อ พ.ศ. 2510 สิริอายุรวมได้ 87 ปี 10 เดือน
ครูบาเจ้าศรีวิชัย
คณะเภสัชศาสตร์ มหาวิทยาลัยพะเยา
คณะเภสัชศาสตร์ มหาวิทยาลัยพะเยา  เปิดการเรียนการสอนครั้งแรกในวันที่ 2 มิถุนายน พ.ศ. 2546 ในฐานะ "สาขาวิชาเภสัชศาสตร์ สำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา" และได้แยกตัวมาเป็น "สำนักวิชาเภสัชศาสตร์ มหาวิทยาลัยนเรศวร วิทยาเขตสารสนเทศพะเยา" ในปี พ.ศ. 2548
ต่อมาในวันที่ 26 กันยายน พ.ศ. 2550 ทางคณะกรรมการบริหารมหาวิทยาลัยได้ทำการเปลี่ยนชื่อเป็น สำนักวิชาเภสัชศาสตร์ มหาวิทยาลัยนเรศวร พะเยา ตั้งแต่ ปีการศึกษา 2550 เป็นต้นไป สำนักวิชาเภสัชศาสตร์ มหาวิทยาลัยนเรศวร พะเยามีจัดการเรียนการสอนตั้งแต่ ปี 1 - ปี 6 ณ มหาวิทยาลัยนเรศวร พะเยา ทั้งหมด และต่อมาในวันที่ 16 กรกฎาคม พ.ศ. 2553 ได้ยกฐานะขึ้นเป็น สำนักวิชาเภสัชศาสตร์ มหาวิทยาลัยพะเยา 1 ตุลาคม พ.ศ. 2553 ได้ยกฐานะขึ้นเป็น คณะเภสัชศาสตร์ มหาวิทยาลัยพะเยา
จึงถือเอาวันที่ 2 มิถุนายน พ.ศ. 2546 ซึ่งเป็นวันที่มีการเรียนการสอนครั้งแรก เป็นวันก่อตั้งคณะเภสัชศาสตร์ มหาวิทยาลัยพะเยา และกำหนดให้วันที่ 2 มิถุนายน ของทุกปี เป็นวันครบรอบการก่อตั้ง
คณะเภสัชศาสตร์ มหาวิทยาลัยพะเยา เปิดการเรียนการสอนเมื่อปี พ.ศ. 2546 ในฐานะ สาขาวิชาเภสัชศาสตร์ สำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และได้แยกตัวมาเป็น สำนักวิชาเภสัชศาสตร์ มหาวิทยาลัยนเรศวร วิทยาเขตสารสนเทศพะเยา ในปี พ.ศ. 2548
และในวันที่ 5 สิงหาคม พ.ศ. 2554 ได้มีประกาศจากสภาเภสัชกรรมว่าด้วยการรับรองปริญญา ผู้ที่สำเร็จการศึกษาจากคณะเภสัชศาสตร์ มหาวิทยาลัยพะเยา มีสิทธิ์สมัครเป็นสมาชิกของสภาเภสัชกรรมและรับการสอบวัดความรู้ความสามารถ เป็นผู้ขอขึ้นทะเบียนและรับใบอนุญาตเป็นผู้ประกอบวิชาชีพเภสัชกรรรม
​ กระบวนการวิชา.
คณะเภสัชศาสตร์ มหาวิทยาลัยพะเยา มีการเรียนการสอนระดับปริญญาตรี 2 หลักสูตร​ ​ดังนี้​
และระดับบัณฑิตศึกษา 2 หลักสูตร ดังนี้
พระนเรศวร
สมเด็จพระนเรศวรมหาราช หรือ สมเด็จพระสรรเพชญ์ที่ ๒ มีพระนามเดิมว่า พระองค์ดำ เป็นพระราชโอรสในสมเด็จพระมหาธรรมราชาและพระวิสุทธิกษัตริย์ (พระราชธิดาของสมเด็จพระศรีสุริโยทัยและสมเด็จพระมหาจักรพรรดิ) เสด็จพระราชสมภพเมื่อ พ.ศ. 2098 ที่พระราชวังจันทน์ เมืองพิษณุโลกมีพระเชษฐภคินีคือ พระสุพรรณกัลยา มีพระอนุชาคือ สมเด็จพระเอกาทศรถ (องค์ขาว) และเป็นพระราชนัดดาของสมเด็จพระศรีสุริโยทัย พระนามของพระองค์ปรากฏในลายลักษณ์อักษรหลายฉบับ เช่น พระนเรศ วรราชาธิราช, พระนเรสส, องค์ดำ จึงยังไม่สามารถสรุปได้ว่าพระนาม นเรศวรได้มาจากที่ใด สันนิษฐานเบื้องต้นว่า เพี้ยนมาจาก สมเด็จพระนเรศ วรราชาธิราช มาเป็น สมเด็จพระนเรศวร ราชาธิราช เสด็จขึ้นครองราชเมื่อวันที่ 29 กรกฎาคม พ.ศ. 2133 สิริรวมการครองราชสมบัติ 15 ปี เสด็จสวรรคตเมื่อวันที่ 25 เมษายน พ.ศ. 2148 รวมพระชนมพรรษา 50 พรรษา
ปกครองเมืองพิษณุโลก
หลังจากพระเจ้าบุเรงนองตีกรุงศรีอยุธยาแตก เมื่อ พ.ศ. 2112 มะเส็งศก วันอาทิตย์ เดือน 9 แรม 11 ค่ำ และได้สถาปนาสมเด็จพระมหาธรรมราชาครองกรุงศรีอยุธยาในฐานะประเทศราชของหงสาวดีแล้ว พระองค์ได้หนีกลับมายังกรุงศรีอยุธยาโดยที่พระเจ้าบุเรงนองทรงยินยอมอันเนื่องมาจากพระสุพรรณกัลยาทรงขอไว้ เมื่อเสด็จกลับมาถึงกรุงศรีอยุธยาในปี พ.ศ. 2115 สมเด็จพระมหาธรรมราชาทรงพระราชทานนามให้พระองค์ว่า "พระนเรศวร" และโปรดเกล้าฯ ให้เป็นพระมหาอุปราชไปปกครองเมืองพิษณุโลก พระองค์ทรงปกครองเมืองอย่างดีและทรงเริ่มเตรียมการที่จะกอบกู้เอกราชของกรุงศรีอยุธยา
การที่ได้เสด็จไปประทับอยู่หงสาวดีถึง 8 ปีนั้น ก็เป็นประโยชน์ยิ่งเพราะทรงทราบทั้งภาษา นิสัยใจคอ ตลอดจนล่วงรู้ความสามารถของพม่า ซึ่งนับเป็นทุนสำหรับคิดอ่านเพื่อหาหนทางในการต่อสู้กับพม่า เมื่อพระเจ้าหงสาวดีตีกรุงศรีอยุธยาได้นั้น อ้างว่าข้าราชการในกรุงศรีอยุธยาเกลียดชังสมเด็จพระมหาธรรมราชา จึงต้องถอนข้าราชการเมืองเหนือที่เคยใช้สอยลงมารับราชการในกรุงศรีอยุกธยาเป็นจำนวนมาก ทำให้จำนวนข้าราชการทางเมืองเหนือบกพร่องจึงต้องหาตัวตั้งขึ้นใหม่ พระองค์ทรงขวนขวายหาคนสำหรับทรงใช้สอยโดยฝึกทหารที่อยู่ในรุ่นราวคราวเดียวกันตามวิธียุทธ์ของพระองค์ทั้งสิ้นและนับเป็นกำลังสำคัญของพระนเรศวรในเวลาต่อมา และความคาดคิดของพระเจ้าบุเรงนองแห่งหงสาวดีก็กำลังจะกลายเป็นความจริง เมื่อพระนเรศวรทรงคิดที่จะกอบกู้อิสรภาพขึ้นในแผ่นดินอันเป็นเมืองที่พระองค์ทรงพระราชสมภพ
วัดพระบรมธาตุ (จังหวัดกำแพงเพชร)
วัดพระบรมธาตุ ตั้งอยู่ที่ อำเภอเมืองกำแพงเพชร จังหวัดกำแพงเพชรเป็น พระอารามหลวงชั้นตรี ชนิดสามัญ บรรจุพระบรมสารีริกธาตุจากประเทศศรีลังกาพญาลิไททรงประดิษฐานไว้เมื่อปี พ.ศ. 1900 ประชาชนชาวกำแพงเพชรมีความศรัทธาต่อองค์พระธาตุและมีความเชื่อดังจารึกที่ว่า "ผิผู้ใดได้ไหว้นบกระทำบูชาพระศรีรัตมหาธาตุและพระศรีมหาโพธิ์นี้ว่าไซร้ มีผลอานิสงส์พร่ำเสมอดังได้นบพระผู้เป็นเจ้า" เป็นตำนานที่มาของงานประเพณี "นบพระเล่นเพลง" ในวันมาฆบูชาของจังหวัดกำแพงเพชร พระบรมธาตุนครชุม มหาเจดีย์ทรงสูงใหญ่ สวยงามไปด้วยสถาปัตยกรรมและสีทองอร่ามทั้งองค์ เสมือนดั่งเจดีย์ชเวดากองในเมืองพม่า เป็นพระบรมเจดีย์ ที่บรรจุพระบรมสารีริกธาตุ จำนวน 9 องค์ เมื่อได้เข้าไปนมัสการและบูชาแล้ว ดังได้นบกับพระพุทธเจ้าด้วยตนเอง เป็นพระบรมธาตุเจดีย์อยู่คู่เมืองกำแพงเพชร มาตั้งแต่สมัยเป็นเมืองนครชุม กินเวลายาวนานกว่า 600 ปี และยังคงยั่งยืนสืบต่อกันมาเป็นองค์มหาเจดีย์แห่งศรัทธา จวบจนปัจจุบัน
วัดพระบรมธาตุนครชุมเป็นวัดเก่าแก่อยู่คู่เมืองกำแพงเพชรมาตั้งแต่อดีตจนถึงปัจจุบัน
ปีที่สำคัญ.
เดิมเป็นพระเจดีย์ทรงพุ่มข้าวบิณฑ์ 3 องค์ ตั้งอยู่บนฐานเดียวกัน
ประเพณีสมโภชพระบรมธาตุ.
กระทำในวันเพ็ญเดือน 3
วัดไตรภูมิ (อำเภอจตุรพักตรพิมาน)
วัดไตรภูมิ ตั้งอยู่ที่ตำบลดงแดง อำเภอจตุรพักตรพิมาน จังหวัดร้อยเอ็ด เป็นวัดที่เก่าแก่มีหอไตรกลางน้ำอายุกว่า 1,000 ปีซึ่งหอไตรกลางน้ำนี้เป็นที่เก็บพระไตรปิฎก และ ยังมีอุโบสถเก่าอีก 1 หลัง ปัจจุบันมีพระครูศุภจริยาภิวัตน์เป็นเจ้าอาวาส ซึ่งดำรงตำแหน่งเป็นเจ้าคณะตำบลดงแดง
วัดไตรภูมิตั้งวัดเมื่อ พ.ศ. 2431 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529
พระปลัดหูกัน ถาวโร เป็นรองเจ้าอาวาส ซึ่งดำรงตำแหน่งเป็นเลขาเจ้าคณะตำบลดงแดง และ ยังมีพระที่จำพรรษาอีกหลายรูป วัดไตรภูมิเป็นสถานที่ปฏิบัติธรรมของนักเรียน เป็นศูนย์ศึกษาพระพุทธศาสนาวันอาทิตย์ มีนักเรียนอยู่ประมาณ 2,000 คน
พระพุทธมหาธรรมราชา
พระพุทธมหาธรรมราชา เป็นพระพุทธรูปปางสมาธิ สมัยลพบุรี หล่อด้วยทองสำริด หน้าตักกว้างสิบสามนิ้ว สูงสิบแปดนิ้ว ประดิษฐานที่วัดไตรภูมิ จังหวัดเพชรบูรณ์